Festival mobilnosti za vse v Kranju

Datum: 19. september 2025

Lokacija: Stadion Kranj

Čas: 15:00–20:00

Cilj: Promocija trajnostne in aktivne mobilnosti za vse generacije v Mestni občini Kranj v okviru Evropskega tedna mobilnosti 2025.

15:00 | Uradna otvoritev festivala

* Pozdravni nagovor Mestne občine Kranj: Spoznajte pomen aktivne mobilnosti in osrednje geslo letošnjega Evropskega tedna mobilnosti – "Mobilnost za vse!"
* Kranj – Kolesarsko mesto Tour de France: Kratka predstavitev in pomen tega prestižnega naziva za naše mesto.

15:00–20:00 | Stalne aktivnosti – Raziskujte aktivno!

Čez celoten festival vas čakajo številne zanimive stojnice in aktivnosti za vse starosti:

* Spoznajte rolkanje! (Športno društvo kranjskih rolkarjev)
  + Odkrijte rolkanje kot zabaven način premikanja in gibanja. Na prizorišču bomo imeli poseben poligon, narejen iz naših objektov, kjer se boste lahko v spremstvu izkušenih članov varno naučili osnov rolkanja.
* Kolesarski spretnostni poligon: Kolesarski izziv za pogumne! (Nejc Černilogar)
  + Otroci in mladi bodo lahko pokazali svoje spretnosti in se preizkusili v različnih kolesarskih izzivih. Pod budnim očesom članov MTB kluba Kranj bodo vadili pravilno vožnjo, razvijali ravnotežje in koordinacijo ter se učili, kako varno reagirati v prometu in dosledno upoštevati pravila.
* Postani kolesarski mojster: Popravi svoje kolo! (Center za trajnostno mobilnost Kranj)
  + Na tej delavnici se boste naučili, kako sami popraviti kolo – zamenjati zračnico ali nastaviti zavore. Tako boste bolj samostojni in varni, ko boste kolesarili. Pripravili bodo tudi tekmovanje v menjavi zračnic.
* Svet mobilnosti na dveh ali več kolesih: Poglejte, kaj vse se premika! (Krgo servis in KRANfix)
  + Odkrijte najnovejša kolesa, skiroje in rolke, ki so kot nalašč za vas! Poglejte si tudi, kakšna je najboljša zaščitna oprema.
* Društvo Šola zdravja
* Društvo Šola zdravja vsako jutro, ne glede na vreme, organizira skupinsko jutranjo telovadbo po vsej Sloveniji, s čimer spodbuja aktiven življenjski slog in izboljšuje fizično ter duševno zdravje. Z rednim gibanjem krepijo vitalnost in omogočajo druženje, kar prispeva k boljšemu počutju vseh generacij.
* Zdravje in gibanje – Merimo in svetujemo (Center za krepitev zdravja)
* Brezplačne meritve: Preverite svoj krvni tlak.
* Svetovanje o zdravju: Pogovorite se s strokovnjaki o koristih hoje in kolesarjenja za vaše dobro počutje.
* Koliko zmorem: Izvajali bomo 6-minutni test hoje in test funkcijske manjzmožnosti ter presejanje ogroženosti za padce.
* Stojnica Mobilnostno svetovanje (Center za trajnostno mobilnost Kranj)
* Na tej stojnici boste dobili vse, kar potrebujete, da boste vedeli, kako priti v šolo po varnih poteh, zakaj je dobro hoditi in kolesariti ter katere so še druge možnosti prevoza. Spoznali boste sistem izposoje koles Gorenjska.Bike. Povedali vam bodo, kako deluje, kje vse se nahajajo kolesarske postaje in kako lahko z lahkoto raziskujete Kranj in celotno regijo.
* Stojnica Potnik v javnem potniškem prometu (Družba za upravljanje javnega potniškega prometa)
* Na tej stojnici se boste v druženju s prometnikom iz DUJPP seznanili z varnostnimi nasveti v avtobusnem prometu, s katerimi preprečujemo poškodbe, zaščitimo sebe, druge potnike in voznika ter s predlogi in pobudami za izboljšave sodelovali v projektu Dan potnika v aktivnosti 'Kakšen JPP želimo imeti?'.
* Stojnica predstavitve aplikacije KamKam (Novelis d.o.o.)
  + Inovativna platforma za sopotništvo, ki voznike s prostimi sedeži povezuje s potniki, ki potujejo v isto smer in tako zmanjšuje stroške, prometne zastoje ter prazne sedeže na cestah. Deluje po načelu "peljem se tja, kamor tudi sam grem", kar omogoča preprosto pridružitev obstoječim vožnjam brez predhodnega dogovarjanja.
* Ustvarjalna delavnica – Grafiti Vondergech (Matej Geč)
  + Na tej delavnici bodo mladi raziskovali svet ulične umetnosti. Spoznali bodo, kako grafiti niso le barve na zidovih, ampak močan izraz kreativnosti, identitete in družbenih sporočil. Udeleženci se bodo lahko preizkusili v ustvarjanju lastnih grafičnih motivov na varen, vodeno usmerjen način, s poudarkom na spoštovanju javnega prostora.
* Stojnica za sprostitve in umiritve uma
  + Katja iz salona Sprosti telo bo svetovala o tehnikah samopomoči in sproščanja telesa, medtem ko bo Ženja iz društva Čuti Misli Deluj predstavila biodinamiko ter metode za umiritev telesa. Na voljo vam bo tudi za 30-minutne terapije, kjer boste lahko izkusili kranio-sakralno obravnavo in druge pristope, ki spodbujajo globlje zavedanje lastnega telesa.
  + Za popestritev smo pripravili tudi nagradno igro z vrednostnimi boni, s katerimi boste lahko v miru doživeli najine storitve. Veselimo se vašega obiska!
* Stojnica Prostofer (Mestna občina Kranj)
* Brezplačen prevoz za starejše – spoznajte, kako deluje.
* Načrtovalnik poti Mestne občine Kranj
  + Predstavitev načrtovalnika poti, digitalnega orodja za načrtovanje poti po Kranju, prednostno peš in kolesarskih ali kombinacij – tudi z mestnim avtobusom
* Kontaktna točka OVE (Borzen)
* Spoznajte nepovratne finančne spodbude družbe Borzen za trajnostno mobilnost (e-kolesa in e-vozila). Ugotovite, kako lahko preklopite na zeleno mobilnost in pri tem še prihranite!
* Regijski center mobilnosti Gorenjska (RCM Gorenjska– RRA Gorenjske – BSC Kranj)
* Na stojnici vam bodo predstavili svojo vizijo in delovanje – z regionalnim upravljanjem želijo povečati uporabo sredstev trajnostne mobilnosti in zmanjšati negativne okoljske vplive prometa. Spoznajte njihovo vlogo pri spodbujanju uporabe trajnostnih prevoznih sredstev!
* Vožnja v naravnem okolju in gozdni bonton (Zavod za gozdove Slovenije Območna enota Kranj)
  + Spoznajte pravila vožnje in gibanja v naravnem okolju, ki so ključna za ohranjanje gozdnega ekosistema in spoštovanje lastnikov gozdov.
* Razstava in ustvarjalne delavnice (Gorenjski muzej)
  + Na delavnici se bodo udeleženci lahko preizkusili v različnih načinih premikanja, ki so jih uporabljali naši predniki. Pripravili bomo hodulje, krplje, star lesen voz, leseni skiro, samokolnico in še kaj. Na ogled bo tudi plakat s fotografijami teh starih prevoznih sredstev. Za tiste, ki bodo želeli še več, bodo na voljo učni listi, kjer bodo otroci lahko preizkusili svoje znanje s povezovanjem predmetov in risanjem.
* Foto kotiček #AktivnoKranj (Center za trajnostno mobilnost Kranj)
  + Ujemi svoj trenutek! Pripravljen je zabaven tematski kotiček, kjer lahko posnamete nepozabne fotografije. Spodbudite svoje prijatelje in sledilce k aktivni mobilnosti tako, da delite svoje fotografije na družbenih omrežjih z uporabo ključnika #AktivniKranj.

Pridružite se nam na Festivalu mobilnosti za vse in skupaj ustvarjajmo bolj zdrav, zelen in povezan Kranj!

